NaiveNeuron/SloPal huggingface dataset:
Laurenčík, Milan, podpredseda NR SR (2020-11-26):
Ďakujem veľmi pekne, pán minister. (Potlesk.) Pokiaľ mám správne informácie, toto bola posledná otázka, ktorá bola vyžrebovaná na dnešnú hodinu otázok, a hoci čas určený na hodinu otázok ešte neuplynul, aj napriek tomu končím tento bod programu. Vážené panie poslankyne, vážení páni poslanci, budeme pokračovať v popoludňajšom rokovaní tretieho dňa 18. schôdze Národnej rady Slovenskej republiky podľa schváleného programu, a to druhým čítaním o vládnom návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 259, správa spoločných výborov má tlač 259a. Prosím pána ministra vnútra Slovenskej republiky, pána Romana Mikulca, aby vládny návrh zákona odôvodnil. Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 259.)
Baláž, Vladimír, poslanec NR SR (2018-12-04):
Ďakujem, pán predsedajúci. Pán predsedajúci, v rozprave k návrhu zákona som vystúpil ja a podal som pozmeňujúci návrh, ktorý obsahuje dva body. Prosím preto dať hlasovať o skrátení lehoty.
M. Hort, podpredseda NR SR: (2009-09-11):
Dávam teraz slovo spravodajcovi, ktorým je Iván Farkas. Určil ho navrhnutý gestorský výbor, výbor pre financie, rozpočet a menu. Pán spravodajca, nech sa páči.
Danko, Andrej, predseda NR SR (2019-01-30):
Ďakujem. Pani poslankyňa bola jediná písomne prihlásená do rozpravy. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Vons, Peter, poslanec NR SR (2021-09-16):
Ďakujem. Tak ja chcem dať kolegom len za pravdu. Ja som sa tiež vrátil z Chorvátka, už som našiel obálku. Pri ceste som v obci prekročil rýchlosť, a keď som na pošte ju otvoril a videl som 30-tisíc forintov, nevedel som kurz, tak našťastie je to len nejakých 85 eur, ale prišlo to naozaj aj v maďarčine, aj v slovenčine, aj keď tak kadejako krkolomne. A tiež som si uvedomil, že ako rýchlo dokážu vymáhať tie pokuty, no. Neviem, my s ministerstvom dopravy aj s Úradom pre meteorológiu teraz nejakým spôsobom rokujme alebo snažíme sa zaviesť nejakým spôsobom postupne, ak teda dôjde k nejakej zhode, tzv. dynamické váženie. A vlastne ten systém dokáže z tej mýtnej jednotky stiahnuť nielen to, keď je auto preťažené, ale aj keď prekročí rýchlosť, keď má preťažené nápravy a ďalšie veci. Všetko je to len otázka toho, čo sa tam všetko naprogramuje. Takže možno aj toto bude cesta taká, že oveľa rýchlejšie stiahnuť tie financie tým, ktorí nejakým spôsobom nedodržiavajú tie naše predpisy. No ale, samozrejme, tak, ako povedal aj pán minister, úvaha je taká, že proste tie pokuty by mali ísť teda, náš návrh je, na Národnú diaľničnú, ktorá by ale účelovo musela používať tie financie len na údržbu alebo rekonštrukciu diaľnic a opravu ciest. Ďakujem. Len toľko.
Viskupič, Jozef, poslanec NR SR (2013-10-16):
Pán predseda, ja by som chcel uviesť do zápisu pri hlasovaní č. 24 dnešného dňa o pozmeňujúcom návrhu pána Mihála a Podmanického, ma vykázalo hlasovacie zariadenie, že som sa zdržal hlasovania. Chcel by som byť za návrh. A druhá vec. Nedalo by sa niečo urobiť s neustále padajúcim portálom Národnej rady Slovenskej republiky, keďže celé hlasovanie nie je funkčné a nevieme potom voľne sledovať vlastne hlasovanie?
Dostál, Ondrej, poslanec NR SR (2019-10-17):
Ďakujem. Pán poslanec Kresák ako navrhovateľ jedného z kandidátov poukázal na to, že týmto smerom uvažuje aj, aj programové vyhlásenie vlády, aj teda to pôvodné, aj to nové, repasované alebo neviem, ako by som ho mal nazvať, ktoré je v podstate identické s tým pôvodným, kde sa teda, ja to zacitujem, aby to zaznelo: „Vláda bude presadzovať, aby nominanti politických mocí, prezidenta, parlamentu a vlády neboli sudcovia a tým sa eliminovalo apriórne podozrievanie sudcov nominovaných do tejto pozície politickou mocou so spriaznenosti s tou-ktorou politickou stranou.“ Dnes sme v situácii, že máme tu troch kandidátov, dvoch kandidátov poslanci vládnych strán, ktorí sa, predpokladám, hlásia k programovému vyhláseniu, navrhli práve sudcov, teda v rozpore s tým, čo, čo je, je v programovom vyhlásení napísané, v programovom vyhlásení, za ktoré oni na rozdiel od nás opozičných poslancov hlasovali. Dokonca dvakrát, lebo to, to programové vyhlásenie sa schvaľovalo najprv pre tretiu vládu Roberta Fica a potom pre vládu Petra Pellegriniho. A nám... Navyše by som teda rád dodal, že existuje zákon o Súdnej rade, ktorý v § 3 ods. 2 okrem iného hovorí, že Národná rada, prezident a vláda ustanovia za člena Súdnej rady spravidla osobu, ktorá nie je sudcom. Čiže nie je to tam dané ako, ako príkaz, ale je, je tak nastavená aj legislatíva, a teda pôvodne bolo aj programové vyhlásenie vlády, že by do tej, do týchto funkcií teda za Národnú radu mali ísť najmä nie sudcovia.
Simon, Zsolt, minister pôdohospodárstva a rozvoja vidieka SR (2011-06-29):
Ďakujem pekne. V prvom rade dovoľte, aby som sa poďakoval za otvorený záujem o tento zákon z dielne ministerstva pôdohospodárstva a rozvoja vidieka, ale taktiež sa chcem poďakovať za podporu. Úplne som prekvapený a trošku ma aj teší, že z opozície a konkrétne od pána Záhumenského v jednom vystúpení až dvakrát sme dostali pochvalu za tento zákon alebo riešenia, ktoré predkladáme po piatich rokoch, som to nejako neočakával, práce v parlamente a vo vláde. Ale v každom prípade k tým pripomienkam, ktoré tu odzneli. V prvom rade musím povedať, že informačné tabule, tak ako boli navrhnuté, nie sú postihom. To, že vy a obchodné reťazce vnímajú informačné tabule ako akýsi postih, to je len a len odzrkadlenie skutočnosti, že dnes máme bordel v obchodoch, čo sa odzrkadľuje v 30-percentnom nedostatku... (Prerušenie vystúpenia predsedajúcim.)
Pellegrini, Peter, podpredseda NR SR (2024-01-18):
Pán poslanec Šmilňák tu nie je. Pán poslanec Ledecký je ďalší.
Podmanický, Ján, poslanec NR SR (2020-04-22):
Ďakujem za slovo. Vážený pán podpredseda, možno vás prekvapím a možno prekvapím aj viacerých kolegov, ja verím, že vaše vystúpenie ste mysleli úprimne, a dokonca si myslím, že mnohí kolegovia z vládnej koalície majú úprimný záujem na tom, aby naša spoločnosť bola spravodlivá, aby sa potrestalo zlo, aby sa pomohlo ľuďom sociálne odkázaným. Ja tomu naozaj verím, pretože svet nie je čierno-biely, život nie je čierno-biely a všade sú ľudia, ktorí myslia veci úprimne, a všade sa objavia aj ľudia, ktorí sú tí darebáci, ako povedal pán poslanec Kollár, takže nie je to, nie je to tak čierno-biele možno ako v tých mayovkách, že toto sú tí dobrí, toto sú tí zlí a je to všetko dopredu jasné. Na druhej strane by som očakával možno aj od vás takú dôveru v to, že aj v bývalej vládnej koalícii, aj tu medzi poslancami opozície je veľa ľudí, ktorí to rovnako tak myslia so Slovenskom dobre, ktorí to rovnako tak myslia úprimne a majú spoločný záujem na dobrých veciach. Preto by sme mali, pán poslanec, vážiť slová a veľmi opatrne zbierať tie skalpy a rozprávať o tých skalpoch. Práve, lebo potom by sa veľmi ľahko mohlo stať to, čo tu aj niektorí kolegovia naznačili, že by sme sa mohli pýtať na vášho pána predsedu, na jeho kauzy. Ja si myslím, že, kolegovia, mali by sme byť pekne pri zemi, rešpektovať Ústavu Slovenskej republiky, princíp prezumpcie, na to máme orgány činné v trestnom konaní a súdy, aby definitívne povedali, či človek spáchal trestný čin, alebo nespáchal. Aj týmto by sme mali do tej spoločnosti prinášať troška objektívnejší pohľad a nie čierno-biele videnie.
Stanko, Július, poslanec NR SR (2010-07-09):
Sľubujem. (Potlesk.)
A. Belousovová, podpredsedníčka NR SR: (2008-09-16):
Ako prvý má slovo za klub Kresťanskodemokratického hnutia pán Pavol Hrušovský. Nech sa páči.
Mazurek, Milan, poslanec NR SR (2018-11-28):
Pán Klus, ja som mal z vášho prejavu jasný pocit, že vy nejakým spôsobom sympatizujete s pánom Lajčákom alebo že ho považujete napríklad za dobrého politika a podobne, ale potom, keď som videl, ako ste jasne naozaj fakticky vyvrátili tie nezmysly, ktoré sa v Marrákešskej deklarácii nachádzajú, a všetky tie veci, ktoré naozaj môžu ohroziť Slovenskú republiku, jej suverenitu, ale aj stabilitu do budúcnosti, tak to potom nechápem, pretože pán Lajčák, ako ste spomínali, je jeden zo spoluautorov tohto dokumentu, to znamená, že je úplne logické, že on tak veľmi presadzuje alebo sa zasadzuje, aby bol tento dokument prijatý. Ale dnes to bolo zase pre mňa jedno veľké prekvapenie, lebo som nečakal, že niečo, čo je, čo môžeme v podstate nazvať slniečkarskym nejakým výplodom, ako je tento napríklad Marrákešský dohovor, že vás to dokáže takto rozčúliť, že vás to dokáže takto naštartovať, aby ste tu povedali prejav, ktorí mnohí, dokonca z Progresívneho Slovenska pán Poliačik môže považovať až za extrémistický. Veď ten bol z vás šokový, ako keby ste boli nejaký fašista doslova. To znamená, skutočne tá Marrákešská deklarácia, keď dokázala vás, pán Klus, naštartovať k takémuto prejavu, to jednoducho si musíme všetci naprieč celým politickým spektrom okrem fakt ultra mega super liberálov, jak je to Progresívne Slovensko, povedať, že to je naozaj veľmi nebezpečný dokument.
Sabo, Michal, poslanec NR SR (2024-01-10):
Ďakujem za slovo. Ivo, začal si svoje vystúpenie tým, že si čítal článok a aj si jeho zistenia pekne rozviedol. Vďaka za to, vďaka za celý tvoj príhovor. Tiež mi počas tvojho vystúpenia prišiel link na jeden článok, absolútne aktuálny, pretože mimovládne organizácie, tfuj, hej (povedané so smiechom), chcú analyzovať legislatívy a veruže aj analyzovali, dnes odovzdali predsedovi Pellegrinimu symbolicky hračkársky valec a aj ho poprosili a vyzvali na stopku, aby tento legislatívny valec, ktorý sa tu deje, stopol a pridali sa vlastne k tej debate, ktorú tu sami so sebou osve ako opozícia vedieme a varovali, že toto všetko, čoho sme svedkami, významne ohrozuje stabilitu demokracie a právneho štátu na Slovensku. Čiže nielen budúcnosť nás dospelých, ale aj budúcnosť detí, o ktorých si hovoril vo svojom príhovore. Lebo tá zamýšľaná povolenka pre korupciu, pre zločiny, tá povolenka pre podvody a skrivodlivosti plus sabotáž životného prostredia, ktorá je plánovaná, to všetko bude mať dopad, krutý, arogantný dopad na tých najzraniteľnejších a na tie najzraniteľnejšie. No a spomínajúc deti, ja sa pýtam, aj som sa zamyslel vlastne a opäť vďaka za to, že si to takto nasvietil, že toto celé má byť vlastne vzorom pre deti, že toto je prostredie, v ktorom sa deti majú učiť do svojho života, že ako žiť čestne a spravodlivo, podľa pravidiel? Že toto je ten odkaz, že kašlite na Kinderstube, správajte sa arogantne, buďte hulváti, neberte ohľad na nikoho, na nič, buďte vulgárne, klamte, buďte zákerné, podvádzajte, takto sa to, deti, robí, do psej matere, že toto je ten odkaz, ktorý po sebe chce zanechať táto koalícia ďalším generáciám? Sa pýtam. Ešte raz vďaka za tvoje vystúpenie a musím teda povedať, že aj mňa si dojal.
P. Hrušovský, podpredseda NR SR: (2001-12-18):
(Hlasovanie.) Prítomných je 102 poslancov, za 83, proti 3, zdržalo sa 12, nehlasovali 4. Konštatujem, že návrh sme schválili.
Kéry, Marián, poslanec NR SR (2014-11-09):
Ďakujem za slovo. Pán poslanec Frešo, vaše nové povolanie je župan – demagóg. Na úvod vám chcem povedať, že nie som žiadnym fanúšikom a zástancom schránkových firiem ani v Belize, ani v iných častiach tohto sveta. Nie som zástancom ani správania sa pána Straku, v hudobnej brandži známeho pod menom Ego, a tiež si myslím, že jeho pôsobenie v piešťanskej nemocnici bolo nesprávne. Pán poslanec Frešo, vy ako demokrat, prečo sa uchyľujete k metódam, ktoré boli tak blízke ríšskemu ministrovi propagandy Josephovi Goebbelsovi, že stokrát opakovaná lož sa stane pravdou? (Reakcia z pléna.) To som nepovedal. (Zasmiatie sa rečníka). Pán Joseph Goebbels povedal, že stokrát opakovaná lož sa stane pravdou. (Reakcie z pléna.) Hovoríte o vývare. (Reakcia poslanca Freša.) Hovoríte o vývare za CT prístroj... (Prerušenie vystúpenia predsedajúcou.)
Laššáková, Jana, podpredsedníčka NR SR (2014-12-03):
Pán poslanec Martvoň.
B. Bugár, podpredseda NR SR: (2004-04-29):
Pán spravodajca, záverečné hlasovanie, nech sa páči.
Grendel, Gábor, podpredseda NR SR (2020-12-10):
Pán poslanec Vážny.
Petro, František, poslanec NR SR (2015-11-13):
Ďalej budeme hlasovať o bode 6 spoločnej správy. Odporúčanie gestorského výboru je schváliť.
B. Sániová, poslankyňa: (2010-02-03):
Osobne vítam § 3, kde sa presne definuje, ako sa majú pochovať a zaobchádzať s ľudskými pozostatkami, ktoré boli použité na vedecké a na výučbové účely. O tomto potom vystúpim aj v druhom čítaní. Takže osobne tento zákon vítam, pretože ako zamestnanec zdravotníckeho zariadenia viem, čo to znamená, pokiaľ to bude zákonom ošetrené, ako s týmito ľudskými pozostatkami zaobchádzať. Ďakujem pekne.
Tomáš, Erik, poslanec NR SR (2022-02-03):
Ďakujem, pán predseda, ale predsa len trochu počkám, lebo zjavne niektoré skupinky nepočúvajú. Koho to nezaujíma, nech sa páči. Každý máte právo počúvať alebo nepočúvať. (Rečník na chvíľu zmĺkol.)
Kollár, Jozef, poslanec NR SR (2011-07-12):
Do 3. 9.
Danko, Andrej, predseda NR SR (2018-01-30):
Ďakujem. Pani poslankyňa Grausová.
Laššáková, Jana, podpredsedníčka NR SR (2015-05-14):
Ďakujem pekne, pán spravodajca. Otváram všeobecnú rozpravu. Do rozpravy som dostala písomnú prihlášku od pána poslanca Mariána Radošovského. Poprosím vás ale, pán spravodajca má prednosť a prihlásil sa, že chce vystúpiť v rozprave ako prvý. Nech sa páči, pán spravodajca.
Hrnčiar, Andrej, podpredseda NR SR (2017-02-07):
Pán poslanec Heger.
Kaník, Ľudovít, poslanec NR SR (2011-07-06):
Pán poslanec, bolo to povedané veľmi pekne, povedal by som až vzletne. Veľmi pekné charakteristiky hodnôt Európskej únie. Ja sa však musím len spýtať, že či môžeme udržať tieto hodnoty, pokiaľ sa nebudú, nebude udržiavanie týchto hodnôt opierať o hodnoty, ale bude sa opierať o financovanie niečoho, čo sa nechce zmeniť. Tam je ten limit. Ja so všetkým súhlasím, čo bolo povedané, ale bez tej ekonomiky, bez toho ekonomického pohľadu sa to nedá. Jednoducho nedá sa povedať, že aby sme sa tu mali dobre, tak to zabezpečíme tým, že budeme nekriticky dávať niekde ďalšie peniaze. Tak ako sa nevyriešilo, keď ste spomenuli aj vy takú tú slovenskú realitu sociálne odkázaných, tým, že sme sociálnym systémom zotročovali ľudí, demotivovali ich od ťažkého a neľahkého hľadania si práce a zvykli sme ich žiť na sociálnych dávkach, tak to neprispelo k blahobytu a bezpečiu, ale práve k rozrastaniu sa veľmi problematickej chudoby, ktorá nie je ničím prínosným pre regióny, v ktorých sa nachádza. Takže vždy musíme mať tie limity. A preto tie podmienky, ktoré ste aj vy spomenuli, tie správne podmienky, s ktorými minister financií ide do Bruselu, si musíme byť vedomí, že nemajú zostať len na papieri a že musíme byť mentálne pripravení na to, že keď sa nenaplnia, tak sa Grécku nepožičia.
Fico, Robert, poslanec NR SR (2021-12-07):
Desať minút. Ďakujem pekne.
Susko, Boris, minister spravodlivosti SR (2023-12-07):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, predkladám na rokovanie pléna Národnej rady návrh na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a Radou ministrov Albánskej republiky o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam. Zmluva rozširuje bilaterálnu zmluvnú základňu Slovenskej republiky a zodpovedá vnútroštátnym právnym predpisom aj tradičným požiadavkám bilaterálnych daňových vzťahov upravujúcich rozdelenie práva na daň z jednotlivých druhov príjmov medzi zmluvné štáty. Uzavretím zmluvy dôjde k podpore a posilneniu ekonomických vzťahov, rozvoja cezhraničného obchodu a investícií. V prípade neexistencie takejto zmluvy podliehajú príjmy subjektov, ktoré pôsobia v Slovenskej republike aj v Albánsku, zdaneniu podľa daňových predpisov oboch krajín, čo vedie k dvojitému zdaneniu. Uzavretie zmluvy umožní rozdelenie zdaňovacích práv medzi oba zmluvné štáty, znižuje sadzby zrážkových daní a účinne zabraňuje dvojitému zdaneniu. Zároveň umožňuje získať na požiadanie informácie potrebné v daňovom konaní a efektívne riešenie prípadných daňových sporov. Zmluva nevyžaduje zmeny v právnom poriadku Slovenskej republiky, takže nie je potrebné meniť ani rušiť žiadne právne predpisy a nedotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Z hľadiska vecnej podstaty má zmluva charakter prezidentskej zmluvy. Zmluva priamo zakladá práva a povinnosti fyzických osôb alebo právnických osôb a podľa čl. 7 ods. 5 Ústavy Slovenskej republiky má prednosť pred zákonom. Ďakujem pekne za pozornosť.
Pado, Martin, poslanec NR SR (2011-09-08):
Ďakujem pekne za slovo. Vážený pán podpredseda, vážené pani poslankyne, páni poslanci, vážený pán minister, Výbor Národnej rady Slovenskej republiky pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov a ktorým sa menia a dopĺňajú niektoré zákony, tlač 459. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. K zákonu pán minister vystúpil v úvodnom slove. Myslím si, že povedal všetky základné informácie, čoho sa zákon v hlavných častiach dotýka. Myslím si, že vychádza aj zo skúseností z uplynulého obdobia a snaží sa riešiť veci, ktoré sú naozaj problematické. Ako bolo povedané, jeden z najdôležitejších bodov je, že zavádza systém v odškodňovaní postihnutých mimoriadnymi udalosťami, čo v minulosti teda nebolo a v období pred piatimi rokmi dochádzalo povedzme k odškodneniu v priebehu šiestich, siedmich mesiacov. Bohužiaľ, v priebehu posledných štyroch rokov k tomu bolo niekedy až v priebehu roka a pol. Takže ten zákon naozaj je, dalo by sa povedať, že veľmi bude uľahčovať a vylepšovať situáciu. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 19. augusta 2011 č. 473 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárstvo, výstavbu a dopravu, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v druhom čítaní v lehote do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, prosím, otvorte rozpravu.
Janiš, Stanislav, poslanec NR SR (2011-06-01):
Ďakujem za slovo, pán podpredseda. Kolegyne, kolegovia, dovoľte, aby som v druhom čítaní predložil návrh výboru pre hospodárstvo, výstavbu a dopravu, novelu zákona 657/2004 o tepelnej energetike. Dnes riešia celú energetickú sféru tri zákony - zákon o energetike, zákon o Úrade pre reguláciu sieťových odvetví a zákon o teple. Z dôvodu implementácie smernice Európskeho spoločenstva bol prijatý zákon 309/2009 o obnoviteľných zdrojoch a podpore vysoko účinnej kombinovanej výroby energie. A druhým takýmto dôvodom na túto novelu bolo to, že novela reaguje na potreby aplikačnej praxe pri uplatňovaní pôvodného zákona o tepelnej energetike. V tejto novele jednoznačne špecifikujeme predmet podnikania v tepelnej energetike, definíciu kombinovanej výroby elektriky nahrádzame odkazom na zákon 309, ktorý hovorí presnejšie o obnoviteľných zdrojoch a podpore obnoviteľných zdrojoch energie, zavádza sa v tejto novele definícia... (Prerušenie vystúpenia predsedajúcim.)
D. Čaplovič, poslanec: (2004-05-20):
Len na vysvetlenie. V podstate súhlasím s konštatovaním, ktoré povedal pán podpredseda vlády. Samozrejme, uviedol som len špeciálne úrad vlády, vnímam v podstate podporu aj cez rezort školstva a cez rezort kultúry, ktoré existujú, ale myslím si, že kvôli transparentnosti a systému podpory, ktorý poznáme v susedných štátoch – a nechcem tu uviesť stále ten príklad Maďarskej republiky –,  malo by to byť v jednej položke, aby sa to dalo oveľa viac a lepšie využívať a efektívne používať na konkrétne projekty. Myslím si, že to, že sa pripravuje jednak zákon o zahraničných Slovákoch v súvislosti s euroagendou, lebo ju bolo potrebné zmeniť, lebo sa pripravuje novela, myslím si, že aj to, že ho má teraz pod gesciou pán minister spravodlivosti a v súvislosti s tým sa uvažuje s vytvorením úradu pre zahraničných Slovákov – niečo podobné v pokračovaní ako poznáme v Maďarskej republike – myslím si z toho dôvodu, že by sa už teraz dalo uvažovať, samozrejme, keď sa to bude rozporovať a diskutovať, o navýšení týchto prostriedkov aj z toho dôvodu, že problémy diaspór v Európskej únii nadobúdajú veľký význam, boli prijaté mnohé dokumenty a predovšetkým, dokonca sa uvažuje a vy iste o tom viete, že sa uvažuje aj o komisárovi pre európsku diaspóru, ktorá by mala byť zriadená pri Európskej komisii. Z toho dôvodu si myslím, že vláda a, samozrejme, aj vy, pán minister financií, pán podpredseda vlády, mali by ste sa touto problematikou zaoberať a pri prehodnotení týchto čísel, samozrejme, za podpory úradu vlády, ministerstva kultúry, ministerstva školstva túto položku zvýšiť. Ďakujem.
Remišová, Veronika, poslankyňa NR SR (2019-02-18):
Ďakujem kolegyni Zimenovej. O kolegyni Zimenovej sa teda rozhodne nedá povedať, že by tu chcela – a hlavne do školstva – vnášať politický boj, pretože školstvu a vzdelávaniu sa venovala pred vstupom do politiky, venovala sa mu aktívne, a preto vstúpila do politiky, aby práve to školstvo posunula dopredu. Keď ona hovorí, že pôsobenie ministerky Lubyovej je veľkým sklamaním, tak tu možno počuť aj hlas sklamaných učiteľov, pedagógov, všetkých, ktorým to školstvo leží na srdci. A ja som teda ešte nezažila ministra, ktorý by za tak krátky čas dokázal toľko vecí doslova pokaziť. Hovorili sme o Slovenskej akadémii vied, nespomenuli sme chaos s osemročnými gymnáziami, kedy v podstate si to odniesli rodičia, ktorí do poslednej chvíle nevedeli, či sa ich deti môžu prihlásiť, alebo nemôžu prihlásiť, boj proti odborom a rôzne ďalšie zbytočné problémy, ktoré pani ministerka na svojom poste vytvárala. Ja si myslím, že školstvo má svojich problémov dosť. Jeden z takých hlavných problémov je ten, že úroveň vedomostí našich detí neustále klesá. Toto je kľúčový problém, ktorý by sme mali riešiť. Nie vytvárať ďalšie nové a nové problémy, príp. škandály a kauzy.
Paška, Pavol, predseda NR SR (2013-09-25):
(Hlasovanie.) 129 prítomných, 51 za, 16 proti, 62 sa zdržalo. Návrh neprešiel.
Fronc, Martin, poslanec NR SR (2015-11-18):
Ďakujem pekne, pani podpredsedníčka. Dve poznámky na doplnenie. Eurofondy. No, všetky kapitoly prakticky išli kvôli eurofondom výrazne dole oproti minulému roku. Ja tomu rozumiem, tomu čerpaniu. V poriadku. Akurát to, na čo som ja už upozorňoval v roku 2007, keď ste si vylepšovali čísla, ako podiely z HDP, ktoré dávame do vzdelania a podobne, že raz eurofondy skončia. A problém, možno teraz je len naznačený, ale vtedy vybuchne tým, že potom v jednotlivých kapitolách bude chýbať obrovský objem peňazí. To je prvá poznámka. A druhá kolegovi na doplnenie. No ja som si všimol, že je naozaj strašne veľa položiek vo Všeobecnej pokladničnej správe, že je tam veľmi krásna rezerva vlády. A vláda počíta so zlým ekonomickým vývojom, pretože pokiaľ si pamätám, je tam položka na zhoršený ekonomický vývoj 155 mil. vo Všeobecnej pokladničnej správe. To si myslím, že nie je málo. Takže asi predpokladá, že budúci rok bude ten vývoj naozaj ekonomicky zlý. Ďakujem.
Marosz, Ján, poslanec NR SR (2018-06-20):
Ďakujem za slovo. Vážený pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor, s tým, aby gestorský výbor prerokoval návrh ústavného zákona v druhom čítaní do 10. septembra 2018. Ako spravodajca odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia gestorského výboru a lehoty na prerokovanie návrhu ústavného zákona vo výbore z zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Šeliga, Juraj, podpredseda NR SR (2020-04-23):
Ďakujem pekne. Konštatujem, že Národná rada Slovenskej republiky v tajnom hlasovaní zvolila pána prof. Orosza za predsedu Štátnej komisie pre voľby a kontrolu financovania politických strán. Opäť vás poprosím, pán poverený overovateľ, aby ste oznámili výsledok tajného hlasovania o návrhu na voľbu predsedu osobitného kontrolného výboru na kontrolu činnosti Vojenského spravodajstva. Nech sa páči, máte slovo. (Výsledok tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva , tlač 72.)
Krúpa, Juraj, poslanec NR SR (2021-05-12):
Dobre...
Fecko, Martin, poslanec NR SR (2014-12-11):
Ďakujem pekne. Pán kolega, myslím, že mali by sme sa zamyslieť nad viacerými vecami týkajúcimi sa volebného zákona, ako kto môže kandidovať, aj nad tým, že prečo nemôžu do Národnej rady Slovenskej republiky kandidovať nezávislí, keď do komunálu môžu, do VÚC-ky môžu, prečo do parlamentu nemôžu? Takže verím, že raz sa toho dožijeme, že aj nezávislí budú môcť kandidovať do Národnej rady Slovenskej republiky. Ďakujem pekne za tvoje vystúpenie.
Pellegrini, Peter, predseda NR SR (2024-02-07):
Ďakujem pekne. Ďalší v rozprave pán poslanec Podmanický, ktorý nie je v sále, stráca poradenie. Ďalší vystúpi pán poslanec Škripek, ktorý má ešte 32 minút k dispozícii, nech sa páči.
Bugár, Béla, podpredseda NR SR (2016-09-13):
Na faktické poznámky bude vystupovať a reagovať pani poslankyňa Kaščáková.
Danko, Andrej, podpredseda NR SR (2024-01-18):
Pán poslanec Galko.
M. Hort, podpredseda NR SR: (2010-03-04):
Tak teraz má slovo prihlásená do rozpravy pani poslankyňa Katarína Cibulková. Nech sa páči
Puci, Róbert, poslanec NR SR (2015-03-17):
Dajte, prosím, hlasovať o bode 103 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Dostál, Ondrej, poslanec NR SR (2020-10-14):
Ďakujem kolegom za reakcie. Pán poslanec Suja, no, neviem, no tak keď sa teraz bavíme o opatreniach v súvislosti s druhou vlnou, tak predseda SaS pán minister Sulík vyjadril nejaký iný názor, ktorý je odchylný od názoru zvyšku vládnej koalície, tak neviem, kto viac ako SaS v tejto veci urobila, pokiaľ ide o to, aby tie opatrenia nemali taký dramatický dopad na povedzme reštaurácie alebo fitnescentrá, alebo ďalšie prevádzky, ktoré budú musieť byť, byť zavretí (zavreté, pozn. red.). Čo sa dá robiť? No dá sa postupovať na základe, na základe dát. Ja úplne súhlasím s tými, ktorí hovoria, že vždy dát by malo byť viacej, mali by byť aktívnejšie zverejňované, mali by sme na základe nich posudzovať napríklad vo vzťahu k zatváraniu, zatváraniu prevádzok, by bolo na mieste uplatňovať regionálny kľúč a zatvárať alebo nezatvárať, obmedzovať alebo neobmedzovať aj podľa toho, aký je, aký je vývoj situácie v jednotlivých mestách, v jednotlivých okresoch, oveľa viac by sme mali pristupovať k tomu regionálne. Pán poslanec Šimko, áno, táto vláda je, je tu od marca, borí sa s tým, ja úplne súhlasím, ja som takisto hovoril, že si myslím, že zmena toho zákona mala prísť, mala prísť skôr, že už dávnejšie sme vedeli, že sú tam, že sú tam problémy. No prichádza teraz, nie som z toho nadšený, ale myslím si, že je lepšie, keď ten zákon opravíme teraz, ako by sme filozofovali o tom, že prečo, prečo sme ho neopravili v júni alebo v júli. Pán poslanec Taraba, no, tie dôsledky nespôsobila vláda, spôsobila ich pandémia a snaha vlády je riešiť, riešiť, riešiť problémy a chrániť životy. A, pán poslanec Kondrót, ja som nepovedal, že ten zákon je nekvalitný, vidím v ňom nejaké problémy, ale myslím si... (Prerušenie vystúpenia časomerom.)
Pčolinský, Peter, podpredseda NR SR (2022-12-08):
Pán poslanec Mizík.
Hrušovský, Pavol, podpredseda NR SR (2011-04-05):
Pani poslankyňa Pfundtner. Prosím o pokoj v rokovacej sále.
Chren, Martin, poslanec NR SR (2014-11-09):
Ďakujem vám veľmi pekne. Už som naozaj unavený, ďakujem za tie pozitívne reakcie a neviem, či som trošku aj neprekvapil, nevyrazil dych niektorým kolegom, ale... Pán Bublavý, my sa poznáme, sme spolu vo výbore, vieme spolu diskutovať, myslím, že sme si nikdy neurobili nič zlé navzájom, ani si o vás nemyslím, že ste zlý človek, a možno by som preto si dovolil, hoci som aj oveľa mladší, len jednu prosbu. Nepadajme zase do toho, pred čím som sa snažil varovať v tom prejave, do tej špiny, do toho vzájomného vykrikovania sa atď. Skúsme ukončiť túto schôdzu, aj keď to hlasovanie pre mňa a pre nás asi nedopadne pozitívne, ale niečím pozitívnym. Tým zameraním sa možno na tie nejaké riešenia a možno niečím, ja neviem, na vás je rad, na vašej strane je loptička, prísť s tým, že ako túto zlú situáciu riešiť. Pretože to potrebujú slovenskí občania. Môžme sa tu prekrikovať a môžme sa tu prekárať, ukradlo sa, neukradlo sa, spravilo, nespravilo, myslím si, že tá verejná mienka, každý si urobí záver sám. Ale čo s tým? To by som strašne túžil, keby táto schôdza vedela skončiť nejakou odpoveďou na túto otázku: Čo s tým?
Bugár, Béla, podpredseda NR SR (2011-10-19):
Ďakujem. Otváram rozpravu k tomuto bodu programu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku poslancov do rozpravy. Konštatujem, že nikto sa nehlási do rozpravy. Vyhlasujem rozpravu o tomto bode programu za skončenú. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov (tlač 458). Pán podpredseda vlády, nech sa páči.
Bugár, Béla, podpredseda NR SR (2010-11-30):
Nech sa páči, prezentujme sa a hlasujme o tomto návrhu. (Hlasovanie.) Prítomných 138 poslancov, za 77, proti 59, zdržali sa 2. (Potlesk.) Konštatujem, že návrh zákona bol schválený. Ďakujem pekne, pán spravodajca. Ešte predtým, čo by sme pokračovali hlasovaním o ďalšom návrhu, pán poslanec Paška, nech sa páči, máte slovo.
Sulík, Richard, predseda NR SR (2011-02-10):
Dobre, dohlasovali sme k tomuto bodu. Nasleduje hlasovanie v druhom čítaní o návrhu poslancov Národnej rady Slovenskej republiky Radoslava Procházku, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a o zmene a doplnení niektorých zákonov . (Reakcia poslanca.) Pán poslanec Paška, nech sa páči.
Jurinová, Erika, podpredsedníčka NR SR (2013-02-13):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Kollárovi, nech sa páči.
Blaha, Ľuboš, podpredseda NR SR (2024-04-23):
Na vaše vystúpenie, pán poslanec, neevidujem žiadnu faktickú poznámku. Ako ďalší sa do rozpravy prihlásil pán poslanec Gábor Grendel. Nech sa páči, máte slovo.
Šefčík, Marek, poslanec NR SR (2023-02-03):
Ďakujem pekne za slovo. Marián, tak ty si hovoril veľmi veľa toho, odvolával si sa na, na štatistiky, na nejaké prieskumy a potom hneď následne na to si povedal, že prieskumy sú často kúpené. Takže to sa mi zdalo také, také úsmevné v tvojom, v tvojom príhovore. No a nebudem reagovať, samozrejme, na všetko, to sa nedá kvôli času, ale povedal si, že nakupovanie v nedeľu nikomu neškodí. Ja som si to tu zapísal, tak si to povedal. Ty súhlasíš so svojím výrokom? Veď to je lož. Existujú ľudia, ktorí sú tam zamestnaní, ja som sa s tými ľuďmi bavil a oni mi povedali, tie ženičky, automaticky hneď, keby ste to schválili, brali by sme to. Áno, nám to škodí. Keď niektorí ľudia nakupujú v nedeľu v maloobchode, tak niekto im musí predávať a tie ženy majú svoje rodiny, nie sú to len ženy, ale poväčšine ženy, majú svoje rodiny a ony by chceli byť v nedeľu doma s rodinami. Vy ako liberáli hovoríte, že ste otvorení rôznym názorom. Čo ak 88 % týchto žien skutočne tvrdí, že sa im to nepáči? Týchto zhodíme zo stola? Odsunieme preč? Nebudeme hľadieť na ten ich názor? A, Marián, jednu takú úprimnú otázku ti dám a ty mi, prosím ťa, úprimne odpovedz, v tomto návrhu zákona vidíš aj nejaké pozitíva? Úprimne sa ťa pýtam, že či sú tam nejaké pozitíva, za teba. Ďakujem.
Kollár, Boris, predseda NR SR (2022-06-23):
Prosím, prezentujme sa a hlasujme. (Hlasovanie.) Prítomných 135 poslancov, za 103, proti 3, zdržalo sa 29. Uvedený návrh sme schválili.
Paška, Pavol, predseda NR SR (2013-10-29):
(Hlasovanie.) 135 prítomných, 111 bolo za, 24 sa zdržalo. Návrh sme schválili.
Glváč, Martin, podpredseda NR SR (2018-10-23):
Pán poslanec Dostál.
Laurenčík, Milan, podpredseda NR SR (2020-11-27):
Ďakujem. Žiada si v rozprave zaujať stanovisko spravodajca? Nie. Prerušujem rokovanie o tomto bode programu. Teraz pristúpime k nasledujúcemu bodu programu 
18. schôdze, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe. Návrh vlády je pod tlačou 343. Prosím ministra pôdohospodárstva a rozvoja vidieka Slovenskej republiky Jána Mičovského, aby návrh vlády odôvodnil. Pán minister, nech sa páči, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe , tlač 343.)
M. Hort, podpredseda NR SR: (2007-09-19):
Páni poslanci a poslankyne, myslím, že dáte všeobecný súhlas, aby sme mohli dobehnúť faktické poznámky na pani Radičovú a potom dali obedňajšiu prestávku. Ďakujem vám za porozumenie. Teraz má slovo pán podpredseda Národnej rady Číž s faktickou poznámkou.
V. Veteška, podpredseda NR SR: (2005-09-27):
správou o makroekonomickom vývoji a vývoji verejných financií Slovenskej republiky za I. polrok 2005 a predikcia vývoja do konca roka . Správu vlády ste dostali ako tlač 1265. Výsledky jej prerokovania vo výboroch ako tlač 1265a. Správu uvedie podpredseda vlády a minister financií Slovenskej republiky pán Ivan Mikloš. Nech sa páči.
Antošová, Eva, poslankyňa NR SR (2017-10-11):
Dobrý deň prajem. Vážený pán predsedajúci, vážená pani ministerka, ja si vo svojej rozprave dovolím predložiť rovno pozmeňujúci a doplňujúci návrh k vládnemu návrhu zákona o poskytovaní podpory a dotácie v pôdohospodárstve a rozvoji vidieka. Máme to tlač 624. Takže: Doterajší text návrhu zákona sa označuje ako čl. I a dopĺňa sa článok II, ktorý znie: „Čl. II Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 357/2015 Z. z., zákona č. 91/2016 Z. z., zákona č. 171/2016 Z. z., zákona č. 315/2016 Z. z. a zákona č. 93/2017 Z. z. sa mení takto: V § 49 ods. 5 sa slovo „nepoužijú“ nahrádza slovami „použijú primerane“.“. V súvislosti s doplnením nového čl. II sa vykonajú súvisiace legislatívno-technické úpravy § 43, ako je účinnosť, a označí sa čl. III a primerane sa upraví názov tohto zákona. Ďakujem a poprosila by som o podporu tohto môjho pozmeňovacieho návrhu. Ďakujem pekne.
Záborská, Anna, poslankyňa NR SR (2021-11-05):
Nie, asi, asi som neprečítala ten o reklame. (Reakcia spravodajcu.) No potom som povedala ďalší a ďalší, hej, čiže už som nečíslovala. Čítala som reklamu? Tak potom som, tak potom som prečítala všetky.
Štefanec, Ivan, poslanec NR SR (2011-09-14):
Ďakujem pekne, pán podpredseda. Vážený pán minister, kolegyne a kolegovia, dovoľte mi, aby som vás informoval, že predseda Národnej rady pridelil tento návrh nasledovným výborom Národnej rady: Výboru Národnej rady pre financie a rozpočet a Ústavnoprávnemu výboru Národnej rady. Uvedené výbory prerokovali predmetný návrh na vyslovenie súhlasu Národnej rady v stanovenom termíne. K predmetnej dohode zaujali výbory toto stanovisko: odporúčanie pre Národnú radu Slovenskej republiky s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Urobili tak obidva výbory, Výbor Národnej rady pre financie a rozpočet 24. augusta 2011 a ústavnoprávny výbor takisto 24. augusta 2011. Gestorský výbor odporúča Národnej rade podľa čl. 86 písm. d) Ústavy Slovenskej republiky, aby rozhodla, že táto dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor určil mňa za spoločného spravodajcu výborov. Ďakujem pekne, pán podpredseda, otvorte, prosím, rozpravu.
Kollár, Boris, predseda NR SR (2023-02-14):
S faktickou poznámkou pán poslanec Suja a potom pán poslanec Kučera. Nech sa páči, pán poslanec Suja, máte slovo.
Bugár, Béla, podpredseda NR SR (2017-05-10):
No, budete môcť len vtedy, keď sa prihlásite, ale to sú ústne, teda písomne prihlásení, takže ústne sa môžte prihlásiť.
Smolíková, Eva, poslankyňa NR SR (2019-10-16):
Ďakujem, pán predsedajúci, a dajte teraz hlasovať o návrhu zákona ako o celku s odporúčaním gestorského výboru ho schváliť.
Maďarič, Marek, poslanec NR SR (2011-02-04):
Ďakujem za slovo, pán predseda. (Ruch v sále.) (Prerušenie vystúpenia predsedajúcim.)
M. Dzurinda, poslanec: (2007-06-19):
Čistý postoj je ten, máme návrh novely Ústavy Slovenskej republiky. Ak máte úprimný záujem zúžiť imunitu a myslím si, že to urobiť treba, bolo by dobré, keby sme tento návrh posunuli do druhého čítania, bude leto, do septembra môžete koniec koncov využiť aj svoju komisiu na dotvorenie si názoru a v druhom, treťom čítaní môžeme prijať čo najširší konsenzus alebo zhodu. Ale nepočul som povedzme, aký postoj chcete zaujať práve pri hlasovaní v prvom čítaní.
Raši, Richard, podpredseda vlády SR pre investície a informatizáciu (2019-10-24):
Vážený pán poslanec, tiež som osobne rád, že vám môžem odpovede na vaše otázky prečítať. Ad jedna, ešte som nedočítal celú odpoveď a predpokladám, že vy neviete, čo je v ďalšej časti odpovede, lebo keď viete, tak to by bolo pre mňa dosť vystrašujúce. Po druhé, ja vám sprostredkovávam odpoveď pána predsedu vlády. Nepripravoval som odpoveď ja, ale tím, odborníci pána predsedu vlády, ktorí čerpali z informácií, určite ktoré dostali z ministerstva dopravy. Ale dovoľte mi, a naozaj keď som začal čítať túto odpoveď, naozaj som mal pocit, že čítam, ako keby som ju naozaj pripravoval ja, lebo presne to, čo si myslím, je tu napísané. A dovoľte mi, aby som to zopakoval, a nepamätám si, že by počas vášho pôsobenia prišlo k zdynamizovaniu procesov prípravy alebo že by sa začalo vo veľkom stavať. Ak teda nechcete prebrať osobnú zodpovednosť za nezvládnutie tohto procesu, tak by ste mali akceptovať fakt, že príprava a výstavba diaľnic a rýchlostných ciest je komplikovaný proces a že vami položenú otázku považujem za politické vytĺkanie kapitálu. Nič viac. Je to odpoveď, ktorú pripravili pre pána predsedu vlády, ale hlboko s ňou súhlasím a akoby mi zo srdca išla. Takže vás poprosím, aj keď sa vám odpovede niektoré nepáčia, sústreďte sa, počúvajte, čítam odpovede za pána predsedu vlády a plne sa s ňou zatiaľ stotožňujem. Dúfam, že sa s ňou stotožním aj do konca. Ďakujem pekne.
B. Bugár, podpredseda NR SR: (2002-01-29):
R. Hofbauer, poslanec: Pán minister Harna tu má nezastupiteľnú úlohu a veľmi nevďačnú pozíciu, keď má obhajovať čosi neobhájiteľné, takže ja mu to skutočne nezávidím. Čo sa týka môjho názoru ako opozičného politika, domnievam sa, že súčasná vláda robí všetko, čo je v jej silách, aby rovnomerným spôsobom nahnevala celé spektrum obyvateľov. Kolegovia koaliční poslanci, darí sa vám to. Skutočne sa to darí, ale občania sú otravovaní až do takej miery, že až to nie je únosné a nie žiaduce. Odsunutie termínu podávania nezmyselných priznaní z januára na iný termín predsa nerieši podstatu problému. To si tu nenahovárajme! Nenahovárajme si, že sa rieši čosi takým spôsobom, ak sa oddelí majetkové priznanie nehnuteľné od hnuteľného. Predsa ten celý zákon je principiálne zlý. A priznajme si aj to, že Národná rada rozhodla nie múdro a nie dobre, a to aj hlasmi koaličných aj opozičných poslancov, a to práve z toho dôvodu, že úplná väčšina zákonov sa v poslednom čase predkladá v skrátenom legislatívnom konaní. Čiže tu sa schvaľujú texty, ktoré sú špatné od samého začiatku, s chvatom, chaoticky a bez rozpravy. A toto, čo sa tu teraz predvádza v súčasnosti, to je presne pokračovanie tejto zlej extrapolácie pri tom istom zákone rovnakými zlými metódami a ja sa obávam, že aj s rovnakým výsledkom. Takže, kolegovia poslanci, skúsme sa zastaviť na tejto ceste, ktorá nevedie k ničomu rozumnému.
Hrnčiar, Andrej, podpredseda NR SR (2018-02-13):
Poslanec Fecko.
Stredák, Anton, poslanec NR SR (2022-05-03):
Ďakujem pekne za slovo, pán predsedajúci. Kolega Susko, vo svojom vystúpení si položil otázku, aké sú vlastne dôvody na väzobné stíhanie Roberta Fica, keď skutok sa stal niekoľko rokov dozadu. Obavy pred útekom asi nie, keďže sa dlhodobo zdržiava na Slovensku a koho by asi tak mohol ovplyvňovať, ak sa rovnako dlhodobo verejne vyjadruje na tlačovkách a v médiách? Je tu spoločenská objednávka aj politický tlak, aby sa koaliční politici a médiá dopredu presvedčili, verejnosť, že je potreba väzobne stíhať Roberta Fica a aby ich presvedčili o tom, že nie je dôležité, aká je pravda, ale dôležité, čo sa vykonštruuje v uznesení obvinenia. Potom už nikoho nebude zaujímať, či sa potvrdí alebo nepotvrdí uznesenie. Jednoducho dopredu je rozhodnuté o väzobnom stíhaní Roberta Fica. Pripomínam, že väzba nie je trest, ale zaisťovací inštitút a je chyba, ak sa používa ako nejaký donucovaní prostriedok, aby sme niekoho umlčali strčením do väzby, tak ako sa to deje v tomto prípade. Ďakujem pekne.
Sulík, Richard, predseda NR SR (2010-08-10):
Ďakujem pekne. Otváram rozpravu. Nedostal som žiadnu písomnú prihlášku. Pýtam sa, či sa niekto chce prihlásiť ústne. Nie. Ukončujem možnosť. Prerušujem rokovanie o tomto bode programu. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , ktorý prerokúvame v skrátenom legislatívnom konaní. Dávam slovo spravodajcovi z výboru pre verejnú správu a regionálny rozvoj poslancovi Alexandrovi Slafkovskému, aby hlasovanie uviedol. Nech sa páči. Poprosil by som aj poslancov, aby sa dostavili do sály, budeme hlasovať. (Reakcia z pléna.) No v prvom čítaní, nie? (Reakcia z pléna.) Ja len oznamujem, aby poslanci prišli do sály, že budeme hlasovať, keď pán Slafkovský prednesie návrh uznesenia. Pán Slafkovský, nech sa páči.
Laššáková, Jana, podpredsedníčka NR SR (2013-03-25):
S reakciou pán poslanec Kuffa. Nech sa páči.
Zajac, Peter, poslanec NR SR (2011-04-01):
Ďakujem pekne. Ja sa chceme v mene poslancov za OKS poďakovať obom pánom poslancom Kalistovi aj Fořtovi za tento pozmeňovací návrh. Pretože odstraňuje niečo, čo sme spôsobili sami, teda my poslanci vládnej koalície, a to sú zdravotné odvody z prenájmu nehnuteľností, čo dosť ľudí, a právom, pobúrilo. Ja si myslím, že v takejto situácii, ktorá sa nám prihodila, lebo sme to neustrážili, sa treba verejne ospravedlniť a tým toto činím. Zároveň sľubujeme všetkým tým, ktorých sa budú týkať problémy odvodov a budú sa týkať kdekoho, napríklad dohodárov a živnostníkov, že sa nedáme nakriatnuť na žiadne sociálne experimenty. Ďakujem.
Glváč, Martin, podpredseda NR SR (2016-05-24):
Ďakujem veľmi pekne. Dávam slovo spravodajcovi, ktorého určil navrhnutý gestorský výbor pre financie a rozpočet poslancovi, Igorovi Matovičovi. Nech sa páči.
Laššáková, Jana, podpredsedníčka NR SR (2014-11-08):
Na vystúpenie pána predsedu s faktickými poznámkami páni poslanci Kaník, Lipšic, Blaha, Jarjabek, Frešo, Kondrót, Kamenický, poprosím vás ešte ďalej, dvadsiaty Lebocký. Môžme? Dobre. Môžme? Blanár je tridsiaty. Ešte... Dobre. Tridsiaty tretí je pán poslanec Matovič, Duchoň, Andreánsky, Čaplovič je tridsaťštyri. Cicoň. Tridsaťpäť je Cicoň. Tridsaťosem Hreha, Goga, Fitz. Posledný je pán poslanec Fitz. Končím možnosť prihlásiť sa s faktickými poznámkami. Páni (reakcia z pléna), áno, tak ideme čítať všetkých. Pán poslanec Kaník, Lipšic, Blaha, Jarjabek, Viskupič, Mihál, Daniš, Nachtmannová, poprosím vás ďalej posunúť, Mamojka, Kamenický je desiaty, Hlina jedenásty, Susko, Hraško, Martvoň, Bagačka, Jasaň, Martinák, Kondrót, Lebocký, Brocka, Senko, Záhumenský, Gabániová, Galko, Hufková, Demian, Petrák, Blanár, Brixi, Andreánsky, Matovič, Duchoň, Čaplovič, Cicoň, Goga, Hreha, Fitz. Pán poslanec Číž. (Reakcia poslanca Číža.) Tak. A posledný bude pán poslanec Číž. Nech sa páči, pán poslanec Kaník. Pán poslanec Kaník.
Mamojka, Mojmír, poslanec NR SR (2014-11-09):
Ja ďakujem za slovo. Ak dovolíte, reagoval by som na veľmi takú čarovnú skratku SPP, ktorá bola spomínaná, kauzy, antikauzy u pána poslanca Kaníka, potom u pána poslanca, myslím, Matoviča. Len veľmi stručne. Keď bola táto kauza prerokovávaná pred piatimi-šiestimi rokmi v parlamente a mal som možnosť byť informovaný o niektorých fragmentoch zmluvy o SPP, tak ja som vtedy povedal, že niečo obludnejšie som nevidel a nečítal. Čo si pamätám, lebo tu sa spomínal predaj SPP. No, SPP sa vôbec nemal privatizovať. Predstavenstvo, hoci štát mal majoritu ako akcionár, tak v stanovách bolo povedané, že musí mať štát v sedemčlennom predstavenstve troch členov, hoci bol majoritný akcionár, privatizéri štyroch. To znamená, v predstavenstve štát nemohol presadiť nič. V prípade súdneho sporu bolo zvolené anglické obyčajové právo, hoci sa predával náš podnik. V prípade súdneho sporu nie všeobecný súd, ale anglickí arbitri z Veľkej Británie, ktorí o tom neviem čo vedeli. Nebola tam tzv. menová doložka, o tom sa debatovalo, čo s tým. No mala tam byť tzv. menová doložka, to vie prvák na právnickej fakulte. Privatizačný poradca bol zaplatený nehoráznym spôsobom. A tu niekto spomenie SPP, že štát by to mal kúpiť späť? To sa vôbec nemalo privatizovať týmto obludným spôsobom! Právne, spoločensky i politicky obludným spôsobom. Pán poslanec Mihál, škoda, je preč, viete, ono v civilizovanom štáte etika, ale nie servilná nahrávka na smeč, keď sa bývalému ministrovi povie minister, keď sa prezidentovi povie prezident, je to slušná etiketa. Prečo nie? Je to úcta k tomu človeku, úcta k funkcii, ktorú zastával. Ja som mal tiež za to, že pán poslanec Mihál je fundovaný celkom vecne, odborne, ale on, myslím, povedal prvý raz to slovo „čvarga“ včera a podobné výrazy. Ale ja okrem toho ako človek z učiteľskej rodiny, otec učil slovenčinu, filozofiu, nemčinu, mne trhá žalúdok, keď počujem latka a látka, ľavica a lavica. Lavica jedna vec a ľavica jedna vec. Keby som povedal kolegovi, že má oblek z peknej latky, tak je asi rozdiel, či... (Prerušenie vystúpenia časomerom.)